Et moderskib for hjemløse teatre\nSteen Mourier (tv) er leder af Teaterhuset Filuren og en vigtig samarbejdspartner for projektstøttede og ustøttede teatre i Aarhus-området. Her snakkes der forestilling med Marion Vick og Daniel Benvensee fra Teateriet Apropos i forbindelse med den aktuelle coproduktion 'Ildsjæl', der har premiere 3. marts hos Filuren. Foto: Ida Mathilde Szatkowski\nTeaterhuset Filuren i Aarhus rummer aktiviteter som dramaskole og dramatikerværksted og talentskole og eget teater, men har også udviklet sig til en vigtig samarbejdspartner for projektteatre og små hjemløse teatre, der kan få teknisk, kunstnerisk og økonomisk assistance. Coproduktionerne skaber sammenhold i teatermiljøet, giver volumen til Filuren og et værdifuldt skub til teatrene - som i de ellers ustøttede produktioners tilfælde også får en refusionsgodkendelse med i købet.\nFilurens som samarbejdspartner:\nForeløbige projekter i 2016:\n- 'Fugle flyver i flok': Med Skuespillerskolen Ophelia (tilmeldt Aprilfestival 2016)\n- 'Store illusioner': Thalias Tjenere - netop anmeldt (tilmeldt Aprilfestival 2016)\n- 'Ildsjæl': Med Teateriet Apropos - anmeldes snarest (tilmeldt Aprilfestival 2016)\nSamarbejdsprojekter i 2015:\n- 'Jul på hovedet': Med Teater GRUMS\n- 'Verden - og så mig': Med Teater P23 (se anmeldelse - tilmeldt Aprilfestival 2016)\n- 'Mosters Monster': Med Thalias Tjenere (se anmeldelse)\n- 'Lige lovlig': Med Hr. Teater (se anmeldelse - tilmeldt Aprilfestival 2016)\n- 'Livets blå bølge' (Hjerterum-2): Med Syddjurs Egnsteater (se anmeldelse)\nTeaterhuset Filurens aktiviteter:\n- Filurens Skole for Teater og Dans: Et fritidstilbud til børn og unge i kommunen, finansieret med kommunalt tilskud og ved egenbetaling, og for 700 børn og unge fordelt på over 30 forskellige hold. Desuden et toårigt tilbud til unge, der efter optagelsesprøver modtager undervisning i fritiden, de fleste på disse talenthold på 10-15 elever pr. årgang er gymnasieelever.\n- HF Stage: I samarbejde med VUC Aarhus, hvor den normalt toårige hf-uddannelse udvides til tre år, hvor eleverne modtager undervisning i teater.\n- Filurens KompetenceCenter: Et tilbud i Den Åbne Skole, hvor teaterteknikker udvikles og introduceres i undervisnings- og læringsarbejdet på folkeskolerne. Der samarbejdes med Limfjordsteatret, Syddjurs Egnsteater og Opgang 2. Finansieres kommunalt og af Region Midtjylland.\n- DramatikVærket: Her udvikles nye teatertekster af forfattere/dramatikere i samarbejde med børn og unge, til at blive spillet af børn og unge. Teksterne tilbydes til talenthold, skoler, gymnasier med dramalinjer, efterskoler m.v. over hele landet. Finansieres af fonde, kommunen, regionen og kunststyrelsen. Der arbejdes med at et dramatikerskriveværksted for unge i samarbejde med Aarhus Teater, dramatikeruddannelsen og Dramaturgisk Institut ved Aarhus Universitet.\n»Han siger simpelthen ja, hvis han overhovedet kan. Dels fordi det gavner Filuren at have en finger med i mange ting, samtidig med at deres navn dukker op andre steder i byen. Og ikke mindst helt oprigtigt, fordi det styrker sammenholdet i miljøet, som ofte karakteriseres mere af konkurrence end synergi.«\nSådan lyder det bl.a. om Teaterhuset Filurens teaterchef, Steen Mourier, fra Stephan Vernier, der udgør en del af ledelsen i Theatret Thalias Tjenere, som alene inden for det sidste år har haft gavn og glæde af et samarbejde med Filuren omkring sine seneste to forestillinger.\nThalias Tjenere er langt fra eneste eksempel på den særlige produktionspraksis, som Steen Mourier har skabt på Filuren - og for andre teatre er samarbejdet endnu tættere.\nAlene i de to første måneder af 2016 er tre samarbejdsforestillinger udgået fra Filuren, som sidste år også afviklede fem-seks andre coproduktioner. Foruden teaterhusets helt egne produktioner og så selvfølgelig alle de andre aktiviteter i form af bl.a. DramatikVærkstedet, Talentholdet, KompetenceCentret og HF Stage (se faktaboks).\nEn kunstproducerende by\nMen det er især den gavmilde produktionspraksis, der interesserer teateravisen.dk i en tid, hvor Projektstøtteudvalget ivrer for flere coproduktioner mellem faste teatre og projektstøttede teatre - og hvor gevinsten for de små og ustøttede teatre udover økonomisk medfinansiering, teknisk hjælp og kunstnerisk support kan være, at man slipper for den opslidende og nervepirrende kamp for refusionsgodkendelse, der ellers venter ustøttede forestillinger.\nMen hos Filuren har man ikke haft den slags for øje.\n»Vi har aldrig ladet os inspirere af refusionsspekulationer! Når jeg går ind i disse samarbejder, sørger jeg for at kunne garantere for kvaliteten,« siger Steen Mourier, der dog godt ved, at kunstnerisk succes er et flagrende begreb.\n»Alle produktioner når jo ikke helt til tops. Ingen steder, heller ikke her. Men langt de fleste gør. Det er væsentlig at give teaterkunstnere, os selv og nogle udefra, chancen for at vise det, vi brænder for. Og kunstproduktion er vigtigt for en by som Aarhus,« siger han og refererer til, at det aarhusianske kunstråds evaluering er lige på trapperne.\nOg at den kommende plan for kulturpolitikken i Aarhus rummer en række mål og visioner, som et sted som Teaterhuset Filuren allerede har gang i - nemlig at Aarhus skal være en kunstproducerende by.\nDet ligger så helt i tråd med det mål om vitalisere Filuren, som Steen Mourier (f. 1949) havde med sig, da han blev udnævnt til teaterleder tilbage i 2007 - medbringende mange erfaringer fra forskellige dele af teatermiljøet, idet han kom som administrator gennem en halv snes år hos landets nordligste egnsteater, Vendsyssel Teater, men før da havde indhentet erfaringer som bl.a. bookingchef hos ARTE, informationschef og siden medlem af dramaturgiatet på Aarhus Teater. Og så skal det lige med, at han startede karrieren som kulturjournalist på Berlingske Tidende, inden teaterlivet kaldte via en tjans som informationschef på Det Danske Teater.\nSteen Mourier har arbejdet på at gøre Filuren mere produktiv og mangfoldig, hvilket bl.a. har betydet, at man i højere grad har søgt at integrere teaterskolen for børn - der var Filurens oprindelige hovedaktivitet da man startede i midten af 1960'erne - i det professionelle teater, ligesom man har suppleret børne- og familieforestillingerne med ungdomsteater.\n»Og jeg havde ambitionen om at udvikle institutionen til at kunne tilbyde sig som moder for hjemløse teatre. At producere, både selv og i samarbejder, er vigtigt for os. Kun ved en omfattende og mangfoldige produktion kan vi få afprøvet flere kunstneriske udtryk og mål. Og vi har igennem årene etableret flere forskellige former for samarbejder,« siger Steen Mourier.\nHan nævner bl.a. den aktuelle trilogi 'Hjerterum', der er et omfattende, flerårigt samarbejde med Syddjurs Egnsteater og som nok er dette teaters leder, Hege Tokles hjerteblod (se artiklen 'Hjerterum og gåpåmod', red.), men hvor Filuren i høj grad har deltaget som kunstnerisk medudvikler omkring tekst, teknik og drøftelser om skuespillere, instruktør og scenograf m.m.\nTilfældet Thalias Tjenere\nBåde i tilfældet 'Hjerterum' og i en række af de mange andre forestillinger, der har Filuren som coproducent, virker det dog ofte mest som de samproducerende teatres kunstneriske profil, man oplever som publikum, mens Filuren så bidrager med teknik, værksted, kunstneriske input og oftest også spillested til premierer og kortere spilleperioder m.v., inden de coproducerende teatre bringer produktionerne videre som turneforestillinger, på festivaler m.v. Og ofte alene i eget (teater)navn.\nMen det skyldes ifølge Steen Mourier, at der er stor forskel på de forskellige samarbejdsformer.\n»I tilfældet Thalias Tjenere er der fx mest tale om, at de er her og producerer på værkstedet med vores folk og bl.a. opnår at arbejde i et bredere kunstnerisk miljø hos os, hvor de ellers er meget alene om udvikling af deres nye stykker. Her er vi praktiske hjælpere og vel også kunstneriske lidt medspillere på sidelinjen,« siger han - men alligevel står Filuren altså som samarbejdspartner til forestillinger som 'Mosters Monster' og den helt aktuelle 'Store illusioner', der i øvrigt havde premiere på Dokk1 for en halv snes dage siden.\nSelv siger Stephan Vernier fra Thalias Tjenere om Filuren som sparringspartner, at det seneste produktionssamarbejde er opstået på baggrund af den 'kæmpe bekvemmelighed', man oplevede under den mere formaliserede samproduktion 'Mosters Monster'.\n»Vi fik lov at benytte Filurens produktionsfaciliteter og trække på de folk, de kunne undvære imellem deres egne opsætninger. Og vi oplevede så stor imødekommenhed og god kollegakemi med Uffe (produktionsleder Uffe Blaabjerg, red.) på Filurens værksted, at det var svært at undvære. Så det var os, der opsøgte Filuren her, da vi kunne se, at projektet var ret stort og midlerne strukket tyndt,« fortæller han.\nErfaringerne skal bruges\nStephan Vernier glæder sig over Filurens generelle gæstfrihed. Og 'Mosters Monster'-samproduktionen voksede i øvrigt ud af en henvendelse om spillested til en premiere:\n»Det er nu engang sådan i Aarhus, at der ikke findes mange steder, hvor der er adgang for frie grupper, der samtidig vil spille for børn eller familiepublikum. Så Filuren og Musikhuset er blandt vores faste kontakter, når vi leder efter et godt beliggende premierested.«\nSå indledningen til både meget konkrete og mindre formaliserede samarbejder kan være meget forskellig, ikke mindst økonomisk.\nSåledes har Filuren i andre samarbejder - som med Teater O (tre produktioner), Teateriet Apropos (tre produktioner) og 'Hjerterum' med Syddjurs Egnsteater (tre produktioner) - skudt egne driftsmidler i produktionerne. I nogle tilfælde halvdelen af omkostningerne, i andre udgifter til dekoration og en skuespiller m.v., fortæller Steen Mourier.\n»Vi lagde faktisk ud med et treårigt særlig støttet samarbejde med Teater O under byens kulturpulje. Dette samarbejde udviklede sig ikke til et reelt samarbejde, er min vurdering. Resultaterne var gode, men også Filurens medarbejdere har skullet vænne sig til og udvikle en del af deres indsats til disse samarbejder. Så vi lærte af opgaven med at producere for Teater O og har bragt erfaringerne med videre,« evaluerer Mourier.\nGodt for produktionsstøtten\nOg han har stadig har et godt øje til ungdomsforestillingerne:\n»Samarbejdet med Teateriet Apropos er for mig en vej til at få udviklet gode ungdomsforestillinger som et nyt udbud fra Filuren. Her samarbejder vi om økonomi, værksted og de øvrige kompetencer, Filuren som ’moderteater’ kan levere. Og det er inspirerende for vores teaterhus og dets medarbejdere - ligesom vi også kan inspirere hinanden omkring brug af nye skuespillere som for eksempel Stig Reggelsen Skjold, Bolette Bjerre og Kaja Kamuk.«\nOg positive toner lyder da også fra samarbejdspartneren:\n»For Teateriet Apropos har det været et skub i den rigtige retning at samarbejde med Teaterhuset Filuren gennem de seneste tre år. Det er en gave for et projektteater som os, at komme ind i et hus, hvor vi kan lave en fælles vurdering af, hvad vi hver især kan byde ind med for at få det bedste mulige resultat. De stiller mandetimer, baghus og produktionsapparat til rådighed og giver plads til de forestillingsideer, vi byder ind med. Vi var ikke nået så langt for den produktionsstøtte, vi har fået, hvis ikke Filuren havde troet på os og bakket op om det,« siger Marion Vick, leder hos Teateriet Apropos, hvis nye forestilling, 'Ildsjæl', får premiere 3. marts hos coproducenten Filuren.\nStartkabler til nye teatre\nI afdelingen for mindre etablerede samarbejdspartnere finder man sidste års juleforestilling, 'Jul på hovedet', med Teater Grums.\n»Det samarbejde er endnu en variant, men er faktisk helt og holdent en egenproduktion. Ideen her var, blandt andre ideer, at give et hold af vores allerdygtigste, tidligere talentskole-skuespillere chancen for at skabe en større produktion. Og de unge kvinder har en egen ambition om at komme videre med andre projekter, og ville altså gerne slå navnet Teater Grums fast. Teater Grums er ikke et teater, blot et navn. Endnu,« lyder det fra moderskibets kaptajn, der også pointerer, at med alle de nævnte projekter hjælper Filuren Aarhus-baserede teaterfolk, græsrødder og uddannede, med at få deres arbejder præsenteret i byen.\n»Og det er jo en helt naturlig ambition for dem alle sammen,« siger Steen Mourier, hvis samarbejdsstrategi dog også rækker ud over kommunens grænser.\nSåledes har man været coproducent på to forestillinger fra det københavner-baserede Hr. Teater.\n»Vi indledte samarbejdet med Hr. Teater med forestillingen 'Et Vintereventyr' (premiere i december 2012, red. - se anmeldelsen) fordi jeg og Theresa Grønning (den ene af Hr. Teaters to ledere, red.) kender hinanden. Hun kom med ideen, og jeg var interesseret ikke blot i ideen, men også i Theresas arbejde. Det har bragt os videre sammen, og Theresa instruerede og udviklede 'Jul på Slottet' med Grums-pigerne efter oplæg fra min dramaturg, Sune Sørensen, og mig. Og Theresa er i dag leder af vores HF Stage-linje,« fortæller Steen Mourier, der glæder sig over, hvordan 'det professionelle lag flettes med det pædagogiske i vores teaterhus'.\nEt sidste og ganske nyt eksempel på Filurens starthjælp til helt nye og ikke-støttede teatre handler om en forestilling fra en privat skuespillerskole, der holder til i København.\n»Ja, 'Fugle flyver i Flok' er rigtig nok Bolette Bjerres afgangsforestilling fra Skuespillerskolen Ophelia. Den så jeg sammen med vores dramaturg, da vi skulle aftale engagement med Bolette til 'Livets blå Bølge' under Hjerterum-trilogien. Vi faldt pladask!,« fortæller Steen Mourier, der har taget forestillingen til sig.\n»Vi har i forbindelse med genopsætning i Aarhus til skoler og på Dokk1 haft lejlighed til at justere på forestillingen og hjælper Bolette med at få den solgt på landsturne i den kommende sæson. En stor hjælp for en ny skuespiller, der ikke har bevæget sig i det farvand tidligere,« lyder det fra Mourier om forestillingen, der i øvrigt er tilmeldt Aprilfestival 2016 - her rubriceret som Filuren-forestilling. Og dermed med den automatiske refusionsgodkendelse, som er festivalens adgangskrav.\nSåledes kan flere nye teatre/forestillinger takke samproduktionsformen med Filuren for, at de slipper for at skulle underlægge sig Refusionsudvalgets dom, før de kan slippes løs på markedet for turnerende børne- og ungdomsteater.\n'Grøde i teatermiljøet'\n»Det er selvfølgelig vores mål, uanset hvem vi samarbejder med og på hvilket niveau, at kunne stå inde for al det, vi præsenterer,« siger Steen Mourier om sine udvalgte samarbejdsprojekter. Hvor man dog må konstatere, at teateravisen.dk's anmeldere ikke altid har været ude med rosende ord om alle disse forestillinger.\n»Jeg tillægger ikke anmeldelser ret stor betydning i mit arbejde - og omkring samarbejderne er flere stærke viljer i spil, men det er jo livgivende. Balancen skal findes mellem at eksperimentere med samproduktionsformer og kunstneriske mål.«\nDe fleste coproduktioner er dog hævet over smålige refleksioner som refusionsgodkendelsesprocedurer, fordi mange af teatrene kommer med en pose penge, som de har erhvervet sig hos Projektstøtteudvalget, der som nævnt ser med milde øjne på coproduktioner mellem projektteatre og etablerede teatre.\n»Ofte søger et samarbejdsteater eller enkeltpersoner støttekroner hos Kunststyrelsen og angiver Teaterhuset Filuren som samarbejdspartner. Dette sker naturligvis kun efter nøje drøftelser mellem dem og mig. Hvis en eventuelt støtte ikke helt rækker, kan jeg vælge at bruge nogle af vores driftsmidler, så enderne kan nå sammen,« siger Steen Mourier, der får en hel del henvendelser om samarbejde, men siger nej til mange, fordi kalenderen er overfyldt eller projektet ikke tænder ham.\n»Men jeg kan da mærke, at vores strategi med at åbne dørene for samarbejder får nogle til at tage kontakt med mig angående ideer, projekter osv. Det myldrer vel ikke ligefrem frem, men der er dælme grøde i teatermiljøet!«\nKommentar til artiklen - Et moderskib for hjemløse teatre


Brug mobiltelefonen som stregkodelæser | Skræppebladet - Brabrand Boligforening\nAlle der har prøvet at købe dagligvarer kender kasseapparaternes ”biip” for hver vare, der skannes, og stregkoden omsættes til varenummer. Herefter finder en computer pris og en varetekst at skrive på bonen.\nEn ny type stregkoder kan indeholde meget mere information og kan f.eks. bruges til at gøre din mobiltelefon smartere at bruge.\nNaturen på stregkode\nI løbet af sommeren vil naturen på Holmstrup Mark blive forsynet med disse stregkoder, der kaldes qr-stregkoder (eller mobil-stregkoder), så man med et klik på mobiltelefonen kan få mere information og/eller opgaver om det sted, man er kommet til.\nSystemet er allerede indført mange andre steder i landet af bl.a. biblioteker og museer. Også i f.eks. i Århus Festuge har der været forsøg med qr-stregkoder rundt omkring i den indre by.\nEn fotomontage på Hasle Bakkers hjemmeside viser, hvordan qr-stregkoderne forventes i brug.\nAvanceret teknik – simpel brug\nPrincippet er egentlig meget enkelt. Man peger mobiltelefonens kamera mod stregkoden, og vupti havner man på den hjemmeside, som stregkoden henviser til.\nNogle telefoner har allerede funktionen indbygget, men ellers kan man via internettet hente et program og installere på telefonen. Og der er flere programmer at vælge imellem.\nMobiltelefonen skal selvfølgelig være af nyere dato, have indbygget kamera og tillade at man installerer et program.\nDen todimensionelle stregkode er indtil videre ikke er så udbredt i Danmark, men er meget populær i f.eks. Japan, hvor den blev opfundet allerede i 1994 til brug for industrirobotter.\nSådan ser Skræppebladets detaljerede adresseoplysninger ud som qr-stregkode. Du kan også se adresser i kolofonen side 2.\nSystemet er ikke patentbeskyttet og er på den måde i familie med ”open source”. Det betyder at alle kan bruge det, hvis de har lyst, og de kan samtidig se alle baggrundsoplysningerne.\nDer er mange, der tilbyder at lave et gratis stregkodebillede til dig, og stort set alle programmer til at læse stregkoderne med er også gratis.\nTil gengæld skal du typisk betale for at gå på internettet fra din mobiltelefon – afhængig af din abonnementstype.\nQr-stregkoden kan indeholde godt 4000 bogstaver (tegn) så der er plads til selv den længste webadresse, som ellers ville være næsten uudholdelig at indtaste fra mobiltelefonens tal-tastatur. Man kan også bruge stregkoden til beskeder, e-mailadresser og oplysninger fra f.eks. ens visitkort. Der er plads til teksten fra godt 25 sms-beskeder, så det er faktisk en smart lille opfindelse.\nForkortelsen QR står for Quick Response (hurtigt svar), og ofte er det meget hurtigere bruge kameraet end at indtaste en lang adresse.\nLav stregkoderne selv\nDu kan sagtens selv bruge qr-stregkoder. Har du f.eks. en hjemmeside eller en blog med en meget lang adresse, så få lavet en stregkode, som du kan dele ud eller trykke på dit brevpapir. Laver du en udstilling, hvor man kan finde mere på en hjemmeside, så lav en stregkode til hvert emne/kunstværk.\nIndtil videre er tunge betoncylindre spredt ud over Holmstrup Mark – klar til at få en qr-stregkode\nTur uden mobil\nDu kan selvfølgelig også blot tage på tur i området mellem Hasle Bakker og Motorvejen. I det grønne område er der nu placeret meget tunge betoncylindre, der i løbet af sommeren forsynes med stregkoder.\nHvis ikke du har en mobiltelefon klar til qr-koderne kan du gå hjem og slå op på Skræppebladets hjemmeside. Vi har nok noget, der handler om det, du så i naturen. Og ellers modtager vi gerne opfordringer til emner.\nHvad er QR: http://da.wikipedia.org/wiki/QR_Code\nEksempler på brug af qr: http://www.flickr.com/groups/qrcodes/\nLav dine egne stregkoder f.eks. her: http://www.qurify.com\nHent en qr-reader f.eks. her:\nhttp://www.quickmark.com.tweller http://reader.kaywa.com (java)\nHasle Bakker nu under Idrætssamvirket: http://www.haslebakker.dk/\nEndelig forår - så er det med at komme ud og nyde naturen og samtidig få rørt sig. Der er masser af muligheder i naturen på Holmstrup Mark, hvor Skjoldhøjkilen er nem at lufte sig i. Både på egen hånd og i grupper. Flere faste tilbud gør det muligt at gå eller løbe sammen på de gode ruter i området. Løb 5 km Hver lørdag kan du2011-03-31


Kommissionen har offentliggjort en rapport, der positivt evaluerer arbejdet i Det Europæiske Overvågningscenter for Narkotika og Narkotikamisbrug (EONN), EU's agentur for narkotika.\nBetænkningen bekræfter, at agenturet i perioden 2013 til 2018 fortsat blev anerkendt som et ægte centrum for videnskabelig ekspertise i Europa og internationalt og leverer faktuelle, objektive, pålidelige og sammenlignelige data på europæisk plan om narkotika, narkotikamisbrug og deres konsekvenser.\nDisse data understøtter beviserbaseret politisk beslutningstagning om narkotikakontrol på EU-plan og anvendes også bredt af internationale interessenter, forskere og praktikere. Migrationsministeriet, kommissær for migration, indre anliggender og medborgerskab, Dimitris Avramopoulos, sagde: "EU's narkotikaagentur er blevet et ægte europæisk hub for ekspertise om den stadig mere tværnationale udfordring med narkotikamisbrug og -misbrug, hvilket hjælper os med at gøre mere informerede og mere effektive politikker på både nationalt og EU-plan at imødegå de trusler og skader, der er forbundet med det. Jeg håber i fremtiden, at agenturet yderligere kan forbedre det, det allerede gør inden for Europa og videre for at imødegå de udfordringer, der står i vejen. "\nAgenturet overvåger succesfuldt trusler og tendenser, et vigtigt aspekt i betragtning af, at efterspørgslen og udbuddet af narkotika er en del af et dynamisk og konstant skiftende landskab. Det fortsætter med at spille en ledende rolle i tidlig påvisning og overvågning af nye psykoaktive stoffer, der kan forårsage ekstremt alvorlige sundhedsmæssige og sociale skader, herunder akutte forgiftninger og dødsfald. Blandt de områder for forbedringer, der er identificeret i rapporten, kunne agenturet videreudvikle sit arbejde med overvågning af udbudssiden og polylægemiddelproblemer, øge synligheden med praktikere og offentligheden og styrke samarbejdet med internationale organisationer.\nDen evalueringsrapport, samt en ledsagende personale arbejdsdokument giver mere detaljerede oplysninger, er tilgængelige online.\ntags: stoffer, eu, EU Drugs Agency, featured, fuld-image\nBoligtype: En forsiden, Narkotika, EU, Europa-Kommissionen, Sundhed, Nye psykoaktive stoffer\n« Uddannelse i nødsituationer: EU offentliggør rekord humanitær finansiering til 2019 og lancerer #RaiseYourPencil Campaign\nEuropa-Kommissionen til at harmonisere det sidste pioneerfrekvensbånd, der er nødvendigt til #5G-implementering »


SUPPEDAS: Kort opsummering\nIndsendt af Vibstjert kl. 10.39\nAmor 30. maj 2008 kl. 00.04\nbare operattionen klarer det!\ndet er sgu synd for ham -synd for jer alle!\nFrøkenhat 30. maj 2008 kl. 10.17\nÅh for pokker, hvor hårdt for jer.\nBetød din kommentar på min blog i øvrigt, at I overvejede om der kunne være skimmel i hans værelse? I så fald har jeg kun en anbefaling: få det tjekket med det samme. Hivs du har spørgsmål i den forbindelse er du velkommen til at maile til mig: froekenhat(snabela)yahoo.dk\nAnonym 31. maj 2008 kl. 23.34\nFor pokker da Vibstjert. Jeg kender godt følelsen af at savne roen. Roen til at kune komme ovenpå igen istedet for at skal være midt i al sygdommen hele tiden. Jeg håber meget snart for Jer, at det vender.\nHvordan gik lillemandes sørøverfest?, og hvad sagde lægen til evt. immundefekt?\nKærlige tanker Spirren\nAnonym 1. juni 2008 kl. 04.31\nFaldt lige over din blog her via Helenes hjemmeside. Det lyder rigtig træls som I bøvler med de mandler, og jeg kan godt forstå hvis I foretrækker en operation. Samtidigt må jeg også nævne at jeg kan huske at have læst en artikel i Ude & Hjemme her inden for de seneste måneder om en lille dreng på 3-4 år som fik fjernet mandler, og som endte med at forbløde og dø efter operationen. Så selv om risikoen måske ikke er så stor, så er den der ikke desto mindre.\nHåber I finder en løsning som I alle kan være glade for og trygge ved, og som hjælper Viggo.\nVenlig hilsen, Nynne (fra Helenes folkeskoleklasse)


Costa Rica Fashion Summit 2017\nFashion måned kan være lige rundt om hjørnet, men showet i San Jose, Costa Rica har allerede gjort deres debut både en stor og miljøvenlig måde. For mange af modens frontrunnere er miljøbevarelse ikke sædvanlig fornemmelse som industriens perfekte par. For den Costa Rica-baserede filantrop Andrea Somma Trejos, der er gift med miljøetik med stil, er en stor prioritet.\nTrejos er CEO og grundlægger af Fashion Summit, et todages forum, der viser nogle af verdens mest bæredygtige progressive navne i mode. Arrangementet toppede vores interesse med engagerende panel diskussioner og out-of-the-box designer præsentationer, så vi fulgte op med Trejos for nogle indsigt i hendes inspiration.\nMens det lille land i Costa Rica kan være din go-to for at grave dine tæer i sandet, er det også tilfældet at være det femte mest bæredygtige land i verden. Det er så ikke overraskende, at deres modeindustri inkorporerer disse standarder i deres produktionsmetoder for at bevare sine værdsatte økosystemer.\n“Modeindustrien er den næststørste forurening industri i verden” påpeger Trejas, men hun håber, at med begivenheder som Fashion Summit vil forureningsniveauerne begynde at falde. “Vi skal skabe opmærksomhed hos forbrugere og designere om vigtigheden af at tage ansvarlige valg i forhold til vores garderobe, men også vise de fantastiske alternativer, der allerede er på markedet”, tilføjer hun. Og vi kan ikke lade være med at være enige.\nMed indsats foretaget af Trejos og dem i spidsen for bæredygtig mode kunne sagen for miljøvenlig handel ikke være mere overbevisende. For at hjælpe dig med at begynde at handle smartere har vi samlet en liste over vores yndlingsmærker fra dette år Fashion Summit for at sparke din spree.\nDette mærke bringer sammen designere af multikulturelle baggrunde til at skabe enestående produkter fra broderede stykker til håndlavede gobeliner.\nMendoza’s værksted er placeret i hendes hjemland Columbia, hvor hun kilder rå smaragder og designstykker, der skal udarbejdes af lokale håndværkere.\nMed fokus på bæredygtig luksus sikrer Nomadic Collector etiske forretningspraksis for at skabe stykker, der vil vare dig i livet. Alle stykker er lavet med carbonneutral læder og genforplantet træ fra Costa Rica.\nAbysse er udelukkende lavet af planetvenlige materialer og genbrugsmaterialer, og bringer mode og funktion sammen med badedragt til mange formål, perfekt til både på stranden og af.\nDette Costa Rica mærke genopretter fiskenet for at skabe miljøvenlige hængekøjer, smykker og endda badetøj, der muliggør bæredygtig shopping både til mode og hjemmet.\nMed fokus på langsom mode sikrer dette mærke, at hvert beklædning er gennemtænkt og vil vare dig godt ind i næste sæson. Alle stykker er lavet med bæredygtige og lokale materialer fra Uruguay, såsom merinould.\nHåndlavet ved hjælp af traditionelle vævningsteknikker fra Mexico, er disse poser også lavet af genbrugspapir.\n1 Cooperativa Shop\n2 Paula Mendoza\n3 Nomadisk Samler\n4 Abysse badetøj\n6 Ana Livini\n7 Rahelitas Tasker\nPrevious מזל תאומים 2016 הורוסקופ: השנה שלך קדימה Next Djevojka na kotačima: glumica Britt Robertson jela na skateboardingu\nSusreti 2017. Men’s Fashion Week – Što trebate znati o muškom tjednu mode\nThong Jeans var på bane på Amazon Fashion Week\nLady Gaga bærer $ 1 million hat på Victoria’s Secret Fashion Show\nויברטורים עשויים עם פתלטים יכול לגרום לסרטן\nIntervju Olimpijske pobjednice Kaitlyn Farrington zlatne medalje – Kaitlyn Farrington Olimpijske igre Soči\nPrincesė Diana ir Kate Middleton abu nešiojo šias kvepalus savo vestuvėse\n“Chloe Grace Moretz” žvaigždė “The Little Mermaid” Live-Action filmas – “Chloe Grace Moretz” “The Little Mermaid”\n“Throne” “Night King” pagrindinis planas pagal Reddit teoriją\nColourPop pokreće zrnatu kristalnu kolekciju (ažuriranje)\nA Woman’s Laser Hair Removal Procedure Left Her With Severe Burns\n20 Smukke Havfruehår Ideer fra Levende til Pastel\nCoverGirl Is Rebranding Its Look With #IAmWhatIMakeUp Campaign\nרייק ריינולדס עם אינסטראם חצוף פוסט על אנה קנדריק\nParkland studentų aktyvistai Jaclyn Corin, Sarah Chadwick ir Delaney Tarr kalbėti apie gyvenimą po Floridos fotografavimo\nNaši Top 5 Self-Tanners\nWhy the Supreme Court Will Not Hear the Locs Discrimination Case\nדולורה דה דנטה דל גידיזיו: 10 ימים\n& Other Stories NYC Store Opening – What to Buy at & Other Stories\nKamala Harris Revenge Pornografija Takedown – Predmeti protiv osvete Porno\nRihanna’s Makeup Artists Reveal She Uses Highlighter on Her Ears\nEksklusiv video: Gå bag scenerne på en Lucy Hale Photo Shoot\n* Allure * Cover Girl Naomi Watts je ljepote tajne\nRussisk kvinde Anastasiya Sidorova er et Real-Life Rapunzel med hår ned til hendes knæ\nDvynių horoskopas 2018 m. Vasaris – meilės ir karjeros prognozės\n100 metų senumo moterys paaiškina, kas jauna grazi\nØjenbryn Threading: Alt at vide om Brow-Shaping Technique\nMolly Ringwald atsidaro apie jos moliuską\nKaip Brigitte Bardot apibrėžė prancūzišką mergaitę\nRihanna intenzivna njega za oči\n20 צבע שיער שזיף רעיונות עבור מהפך הבא שלך\nOvaj jednostavan trik pomoći će vam pronaći svoj savršeni dio središta, svaki put\nKhloe Kardashian åbner op om Lamar Odoms prognose


Randers-virksomhed i shitstorm på Facebook | TV2 ØSTJYLLAND\nForbrugerombudsmanden advarer mod Randers-virksomheden Copenhagen Lashes. Virksomheden beklager på sin hjemmeside, at kunder har misforstået tilbud.\nRanders-virksomheden Copenhagen Lashes har begået flere lovovertrædelser i forbindelse med salg af serum til øjenvipper, vurderer forbrugerombudsmanden. Genrefoto. Foto: Colourbox\n05. jan 2021, kl. 13:41\n- Det er en svinestreg at drive forretning på den måde, siger 54-årige Kirsten Lomholdt til TV2 ØSTJYLLAND. Hun er én af de over 1.000 facebook-brugere, der har meldt sig ind i gruppen ’Snydt af CopenhagenLashes´.\nFirmaet har til huse i Randers og er endt i en regulær shitstorm efter en kampagne, hvor virksomheden ifølge forbrugerombudsmanden har begået grove lovovertrædelser.\nVirksomheden har nemlig bundet kunderne til et abonnement, uden at kunderne er blevet gjort opmærksomme på det. Efterfølgende har virksomheden hævet penge på kundernes konti.\nKirsten Lomholdt fra Horsens troede, at hun købte tre pakker med såkaldt øjenvippeserum til 35 kroner stykket. Men hun tegnede samtidig et abonnement, så hun de kommende måneder ville modtage mere serum - det var hun bare ikke klar over:\n- 30. december går jeg på netbank og opdager, at Copenhagen Lashes vil hæve 520 kroner på min konto.\n- Jeg har skrevet til både virksomheden og ejeren, at det ikke er i orden. Jeg er vred over det, siger Kirsten Lomholdt.\nPengene er blevet hævet på Kirsten Lomholdts konto, men hun har efterfølgende spærret sit dankort, for at Copenhagen Lashes ikke kan hæve flere penge.\nKirsten Lomholdt opdagede, at der var mange andre utilfredse kunder, der følte sig snydt af Copenhagen Lashes, og derfor meldte hun sig ind i gruppen ’Snydt af CopenhagenLashes’ på Facebook.\nDen engelske mutation: Virussen skal bremses nu, før den får overtaget\nIrene Klausen fra Hillerød har været med til at oprette facebook-gruppen. Hun faldt over samme tilbud som Kirsten Lomholdt om billigt serum til øjenvipperne:\n- 6. december faldt jeg over et tilbud på Facebook. Copenhagen Lashes skrev, at de skulle skifte emballage på nogen produkter, og derfor kunne de sælge til dem til 35 kroner stykket og med fri fragt, fortæller Irene Klausen.\nHun fik derfor et chok, da Copenhagen Lashes skrev en mail til hende 30. december, at hun havde tegnet et abonnement, og at virksomheden ville hæve penge på hendes konto.\nVia Copenhagen Lashes egen Facebook-side fik Irene Klausen kontakt til en anden utilfreds kunde, og sammen besluttede de at oprette gruppen, fordi de følte sig snydt af virksomheden.\n- De første dage fik vi kun et par hundrede medlemmer, men nu har vi over 1.000 medlemmer på gruppen, siger Irene Klausen.\nIrene Klausen har i lighed med Kirsten Lomholdt nægtet at modtage de varer, som Copenhagen Lashes har sendt til dem som led i deres abonnement.\nForbrugerombudsmand: Grove lovovertrædelser\nCopenhagen Lashes skriver på sin hjemmeside, at virksomheden beklager, at kunderne ikke har været opmærksomme på, at de har tegnet et abonnement:\n- Vi er naturligvis kede af, at så stor en del af vores kunder ikke var under opfattelse af, at det er et abonnement, de har tegnet, skriver Copenhagen Lashes.\nForbrugerombudsmanden er dog meget klar i sin udmelding. Herfra lyder det nemlig, at Copenhagen Lashes har begået klare lovovertrædelser, og forbrugerombudsmanden advarer mod at handle hos virksomheden:\n- Her er tale om grove lovovertrædelser, hvor der bliver hævet penge direkte på forbrugernes konti. Det er ikke lovligt at lokke kunder med gode tilbud og så tilmelde dem et betalingsabonnement, uden at oplyse tydeligt om det, udtaler Christina Toftegaard Nielsen, der er forbrugerombudsmand.\nEjer henviser til pressemeddelelse\nDet er ikke lykkedes for TV2 ØSTJYLLAND at få en kommentar til sagen fra Copenhagen Lashes. Ifølge CVR-registret er Copenhagen Lashes ejet af Sebastian Møller Gaardsøe.\nI en sms til TV2 ØSTJYLLAND henviser Sebastian Møller Gaardsøe til den pressemeddelelse, som er lagt ud på Copenhagen Lashes’ hjemmeside.\nIfølge CVR-registret har Copenhagen Lashes til huse i centrum af Randers. Foto: Google Maps\nUdover at advare mod at handle med Copenhagen Lashes kommer forbrugerombudsmanden med følgende råd til de kunder, der nu sidder med et uønsket abonnement:\n- Kontakt Copenhagen Lashes og gør opmærksom på, at du ikke mener, at du har accepteret abonnementsaftalen. Du er ikke bundet af abonnementsaftalen, hvis oplysningerne ikke var tydelige og fremhævede. Du kan henvise til forbrugeraftalelovens § 12, stk. 2.\n- Kontakt din bank og gør opmærksom på, at der er blevet hævet uretmæssigt på dit kort, fordi du ikke har accepteret, at virksomheden må trække betalingen for abonnementet. Du kan henvise til betalingslovens § 82, skriver forbrugerombudsmanden.


Find vej: Forside » Artikler » Er et vinskab kun til dyre vine?\nDanskerne har traditionelt set været en øldrikkende nation. Bevares, vi er da stadig meget glade for øl, specialøl især, men i løbet af det seneste årti har vi fået meget mere smag for druerne. Både de røde og grønne. Nu ønsker vi også at opbevare dråberne bedst muligt. For optimal smagsoplevelse og holdbarhed.Et glas kølig hvidvin på terrassen en lun sommeraften, et godt glas rødvin til middagen eller madlavningen, et glas bobler for at fejre en dejlig begivenhed. Ingen anledning er for stor eller lille til at nyde et glas vin. Vin er festligt og lidt højtideligt, og alle kan være med.\nVinskabe kun for entusiaster\nSkal man være enten snobbet eller nørdet for at eje et vinskab Nej, absolut ikke; men du skal være interesseret i at få det allerbedste ud af dine flasker. For det er ikke kun de dyrebare dråber, der skal have plads i vinskabet. Alle vine, også flasker til 70,- kr., bliver bedre og mere velsmagende af opholdet i et vinskab.\nEr et vinskab ikke bare et svaleskab Nej, slet ikke. Et vinskab skaber først og fremmest et perfekt miljø for vinen, så smagen får de bedste betingelser for at udvikles. Det sker bl.a. ved styring af temperatur, luftfugtighed og lys. Witt har produceret et vinskab, som sørger for den idelle opbevaring af din vin.\nWitt vinskabet findes i to modeller/størrelser:\n1.\tWitt W151B, fritstående, 185x59,5x63,9 med plads til 151 bordauxflasker.\nVejl. udsalgspris: 17,999,- kr.\n2.\tWitt W50B, fritstående, 82x59,5x63,5 med plads til 50 bordauxflasker.\nVejl. udsalgspris: 12,999,- kr.


Stiftsvej 25 7100 Vejle, Kolding/Fredericia Nordicals\nIndhegnet erhvervsgrund belagt med stabilgrus\nGrundarealet er 16.912 m² og det indhegnede areal er cirka 11.000 m². Beliggenheden er attraktiv med facade direkte mod Juelsmindevej som er yderst trafikeret. Endvidere er der fra adressen kun 3 minutters kørsel til både Østjyske Motorvej (E45) og Midtjyske Motorvej.\nOpbygningen af grundarealet er udført som følgende:\n-\tMuld afrømmet og bortkørt\n-\tRåjord/ler reguleret ud på grunden\n-\t40 cm. sand indbygget\n-\t20 cm. stabilgrus indbygget, cirka 11.000 m²\n-\tGræs sået i grønne arealer og beplantning\n-\tHegn omkring areal med stabilgrus samt 9 meters el-skydeport\nStiftsvej er et attraktivt industrikvarter som er beliggende i forlængelse af Exxit 59 / Danmarks Transport Center som er et logistisk knudepunkt i Jylland. Fra grundarealet er der følgende kørselsafstand til større byer:\n-\tHedensted 7 minutter\n-\tHorsens 15 minutter\n-\tKolding og Fredericia 20 minutter\n-\tMiddelfart og Skanderborg 25 minutter\n-\tAarhus 35 minutter


plettyfus | lex.dk – Den Store Danske\nPlettyfus, typhus exanthematicus, gruppe af beslægtede infektionssygdomme forårsaget af små bakterier af slægten Rickettsia. De fleste forekommer hos små gnavere og overføres til mennesker ved bid af flåter og lopper.\nEpidemisk plettyfus overføres mellem mennesker af kropslus og var meget udbredt under 1. og 2. Verdenskrig. Epidemisk plettyfus findes nu, ligesom den loppebårne plettyfus, spredt i flere ulande, fx i flygtningelejre.\nI USA, Sydeuropa og Afrika findes flåtbårne infektioner, der lejlighedsvis rammer danske rejsende. Symptomerne er høj feber, hovedpine og muskelsmerter samt småplettet, rødt udslæt. Tidligere var der risiko for dødeligt forløb, men infektionen kan nu behandles med flere antibiotika, fx tetracyklin.\nVil du citere denne artikel? Kopier denne tekst og indsæt den i din litteraturliste: Skinhøj, Peter: plettyfus i Den Store Danske på lex.dk. Hentet fra https://denstoredanske.lex.dk/plettyfus


Vedligeholdelse under fuld garanti, tilkald og reparationer til installationer t...\nVedligeholdelse under fuld garanti, tilkald og reparationer til installationer til facaderengøring i Justus Lipsius-Bygningen (parti 1), Lex-Bygningen (parti 2) og udvalgenes bygninger (EØSU og Regionsudvalget) (parti 3).\nEtablering af 1 eller flere rammekontrakter, der skal løbe i 4 år + 1 periode på 1 år, vedrørende fuld garanti og forebyggende og udbedrende vedligeholdelse samt arbejder (honorarbaserede med registrering af timer) vedrørende facaderengøringssystemer ved 2 af Generalsekretariatet for Rådet for Den Europæiske Unions bygninger (herefter benævnt GSR) og Det Europæiske Økonomiske og Sociale Udvalgs og Regionsudvalgets bygninger i Bruxelles (herefter benævnt udvalgene). — parti 1: GSR's Justus Lipsius-Bygning — rue de la Loi 175, 1040 Brussels, BELGIEN — parti 2: GSR's Lex-Bygning — rue de la Loi 145, 1040 Brussels, BELGIEN — parti 3: udvalgenes bygninger (Det Europæiske Økonomiske og Sociale Udvalg og Regionsudvalget) — beliggende i Bruxelles.\nParti 1\t GSR's Justus Lipsius-Bygning Etablering af en rammekontrakt, der skal løbe i 4 år + 1 periode på 1 år, vedrørende fuld garanti og forebyggende og udbedrende vedligeholdelse samt arbejder (honorarbaserede med registrering af timer) vedrørende facaderengøringssystemer ved Justus Lipsius-Bygningen — rue de la Loi 175, 1040 Brussels, BELGIEN.\nParti 2\t Lex-Bygningen Etablering af en rammekontrakt, der skal løbe i 4 år + 1 periode på 1 år, vedrørende fuld garanti og forebyggende og udbedrende vedligeholdelse samt arbejder (honorarbaserede med registrering af timer) vedrørende facaderengøringssystemer ved Lex-Bygningen — rue de la Loi 145, 1040 Brussels, BELGIEN.\nParti 3\t udvalgenes bygninger (Det Europæiske Økonomiske og Sociale Udvalg og Regionsudvalget) Etablering af en rammekontrakt, der skal løbe i 4 år + 1 periode på 1 år, vedrørende fuld garanti og forebyggende og udbedrende vedligeholdelse samt arbejder (honorarbaserede med registrering af timer) vedrørende facaderengøringssystemer ved udvalgenes bygninger (Det Europæiske Økonomiske og Sociale Udvalg og Regionsudvalget) — beliggende i Bruxelles.\n2016/S 172-308664\t Udbudsbekendtgørelse 07/09/2016 00:00


My Style 2017 | My Style | Fashionpolish My Style 2017 – Fashionpolish\nBLAZER Mads Nørgaard KNIT Nue Notes PANTS Mads Nørgaard SNEAKERS Yeezy 350 from Rezet Store EAR\n2017 er nærmest slut og jeg tænkte derfor det var på tide at kigge tilbage på året der er gået. Tilbage i oktober skrev jeg et indlæg om garderobe Re-Runs. Jeg kan nemlig godt blive lidt forpustet af modens hastighed. Især i blogverdenen hvor det gælder om at vise nyt hele tiden. Jeg har en stor garderobe, og jeg bruger rigtig mange penge på tøj – men jeg genbruger også rigtig meget. Både fordi jeg køber brugt (at gå på opdagelse på loppemarkeder og tøjsalg er en af mine yndlingsbeskæftigelser) men også fordi jeg faktisk bruger mit tøj virkelig meget.\nI tog heldigvis rigtig godt imod mit indlæg – igen tusind tak for det! Så jeg har samlet nogle af mine favoritter fra 2017 netop med fokus på gengangere. Udover de mere sikre genrer herunder, var 2017 året hvor jeg kastede mig ud i et par farver – som Saks Potts kjolerne HER og HER og en meget rød Mads Nørgaard strik HER. Jeg hopppede med på bølgen af slå-om kjoler HER og HER og så købte jeg ÉN, TO, TRE designer tasker – dog til nedsatte priser.\nDerudover ligner jeg heldigvis mig selv. Mørke farver, lidt lån fra herregarderoben, en del skjorter, virkelig mange sneakers og en genfundet kærlighed til blazere. Hvad er jeres favorit?\n2017 blev året hvor jeg købte en del nye skjorter. Det startede med en Totême-skjorte jeg fandt på udsalg i Aarhus. Har egentligt ofte tænkt jeg var lidt for bredskuldret til skjorter, men den her sad perfekt og derefter kom der flere til. Blandt andet den sejeste oversize Freya Dalsjø skjorte med små logoer. Den er uden tvivl på listen over bedste køb i år.\nMin uldfrakke fra Mads Nørgaards herrekollektion 2016 har virkelig tjent sig selv ind mange gange. Jeg elsker faconen, den mørkeblå farve og så er den varm uden at blive for vamset. I er også rigtig mange der har spurgt ind til den og den er desværre ikke rigtig at finde længere.\nEn anden og mere atypisk jakke jeg har brugt virkelig flittigt i 2017 er denne trenchcoat fra By Malene Birger. Den er tung som et ondt år, men falder så flot på kroppen og har den smukkeste lyse farve. Efter et par cykelture trænger den til at blive renset, men jeg er sikker på den også vil blive brugt flittigt i 2018.\nNogle gange er det absolut ikke de dyreste indkøb i min garderobe jeg ender med at blive gladest for. Denne slå-om nederdel i gingham-tern købte jeg på Zalando fra Fashion Union til 200 kr endte med at blive min absolutte favorit i 2017. Den har været på ferie i New York, Wien, Sydfrankrig og Milano og kommer helt sikkert med til Marrakesh i starten af 2018. Den er ikke til at finde længere – men DENNE minder temmelig meget om.\nJeg har altid haft en svaghed for blazere og har efterhånden rigeligt i min garderobe, men jeg har ikke brugt dem så meget som jeg har gjort det sidste halve år. Julia Roberts i DETTE sæt i Pretty Woman har været mit tilbagevendende stilikon og så føles det bare fedt at tage på arbejde (eller bankmøde) i et suit. Mere af det i 2018.\nI starten af maj flyttede en farlig farverig sag ind i min garderobe. En virkelig rød Prada taske som jeg fik bestilt hjem fra Pradas outlet udenfor New York. Det var virkelig svært at beslutte mig om jeg skulle købe den. Jeg havde jo hele tiden drømt om den i sort. Men nu er den rød og den er virkelig flot og lyser op mellem alt det sorte, mørkeblå og grå i min garderobe. Men, jeg har stadig en alarm på den sorte model på Vestiaire Collective og har besluttet at slå til hvis den dukker op.\nSpring 2019 Style Report\nVirkelig flotte klassiske outfits – hvor jeg elsker at det ikke stikker helt af med skøre tendenser (dog meget SMART og fashion-agtigt stadig 😉\nMå altså lige høre hvor din mega seje sorte blazer er fra? Sådan en mangler min garderobe og dem jeg kan finde er enten mega 80’er herre oversize eller for slim-sekretær agtige.\nTusind tak :)))) Min blazer er fra Cos – kan desværre ikke finde den online men måske du kan være heldig at finde den i en af deres butikker på noget udsalg 🙂 KH Sidsel\nDu er så helt usædvanlig fin! Jeg elsker at du ikke hopper med på hver en trend og holder det klassisk og lækkert! Stor inspiration! Godt nytår 🎆\nTusind tak for de søde ord <3 Godt nytår til dig også! Kh Sidsel\nBLAZER Mads Nørgaard KNIT Nue Notes PANTS Mads Nørgaard SNEAKERS Yeezy 350 from Rezet Store EARRINGS Céline Frostkinder og nye Yeezy-sneakers. Jeg er tilbage i …


Beskrivelse af personlig medlemskab af Sjov Senior Motion.\nPersonlige medlemmer er medlem direkte af Sjov Senior Motion og dyrker en motionsaktivitet, som ikke er omfattet af Sjov Senior Motions afdelinger. Motionsaktiviteten udøves enten på et hold i Sjov Senior Motion eller eksternt Sjov Senior Motion eventuelt på individuelt plan.\nEt personligt medlemsskab af Sjov Senior Motion forudsætter overensstemmelse med foreningens formål jvf. vedtægternes § 2.\nMedlemsskab af Sjov Senior Motion følger kalenderåret og anses for løbende indtil medlemskabet opsiges. Årskontingentet for kalenderåret 2021 er kr. 50,00.\nPersonlige medlemmer kan på lige fod med afdelingsmedlemmer deltage i alle Sjov Senior Motions arrangementer og gennem Sjov Senior Motions medlemsskab også i alle DGI arrangementer, som eksempelvis kurser, stævner og aktivitetsrejser, samt i Lejre Idrætsunions medlemsarrangementer. Desuden udbydes mange forskellige instruktørkurser i DGI.\nLigeledes om fattes personlige medlemmer af Sjov Senior Motion via DGI af Idrættens forsikringer, som indeholder de lovplgtige foreningsforsikringer: arbejdsskade-, ansvars-, idrætsrejse-, retshjælps- og krisehjælpsforsikring.\nSjov Senior Motion har gennem årene afholdt mange forskellige arrangementer eksempelvis udfluter, foredrag, jubilæum og hjertestarter-/førstehjælpskurser, hvor sidstnævnte er et årligt tilbagevendende arrangement.\nTøv ikke med at kontakte Sjov Senior Motion for yderligere oplysninger 🙂 .


Billige flybilletter Storbritannien Pakistan (GB-PK) - Flyrejser fra Storbritannien til Pakistan - eSkytravel.dk\nFlybilletter fra Storbritannien til Pakistan\nBillige flybilletter Storbritannien Pakistan\nSe de bedste flytilbud fra Storbritannien til Pakistan\nHvornår skal man booke fly til Pakistan\nDer er ingen direkte fly på ruten fra Storbritannien til Pakistan\nDe korteste flyvninger med skift varer ca. 12 timer og 50 minutter.\n✔ Er der særlige tilbud på flyrejser fra Storbritannien til Pakistan på eSkyTravel.dk?\n✔ Når jeg booker flyrejser fra Storbritannien til Pakistan, kan jeg så tage mig af forsikringen?\n✔ Hvis jeg booker flyrejser fra Storbritannien til Pakistan, kan jeg så også booke indkvartering med det samme?\n✔ Hvilke flyselskaber tilbyder flyrejser fra Storbritannien til Pakistan?\nHos eSkyTravel.dk sørger vi for, at tilbuddet om flyrejser fra Storbritannien til Pakistan ikke kun omfatter lavprisflyselskaber, men også dem, der specialiserer sig i høj standard.\nPopulære flyselskaber på ruten Storbritannien - Pakistan


Specielle løsninger - Eklame\nVi er eksperter i at lave helt specielle løsninger, til netop din hjemmeside. Disse tilpasses dine ønsker og behov, og integreres naturlig i hjemmesiden. Behov er forskellige, derfor tilpasser vi dit ønske til en unik løsning. Vi har nedenfor skitseret løsningsmodeller, men det er faktisk kun fantasien der begrænser de løsninger vi kan udvikle. Så har du et unikt ønske, eller flere, så kontakt os blot og få et uforbindende tilbud, tilpasset den løsning du ønsker. Mange standardløsninger er allerede udviklet, og er derfor langt billigere end man kan forvente. For alle vore systemer er der ved indrapportering fra brugerne, en ”gem kladde” knap, så man kan vende tilbage og færdiggøre, hvis dette er påkrævet.\nNedenfor har vi skitseret de mest brugte løsninger, men mangles der noget, er vi altid klar til at udvikle netop dit ønske, kontakt os blot.\nIntranet med adgangsniveauer\nEn intranetløsning er et must for et firma. Her kan medarbejdere logge ind, og hente og afsende information. Rolle niveauer kan oprettes i mange niveauer, alt efter stilling og adgangsønske for den enkelte medarbejder. Disse niveauer kan derefter kombineres med forskellige rapporteringsmuligheder til firmaet, eller afhentning af materiale fra firmaet til den specifikke medarbejder. Man kan evt. indsende arbejdssedler, fotos, tekster og eller kombinationer af disse. Kort sagt kommandovejen i firmaet digitaliseres fuldstændig.\nEr der i dit firma behov for, at medarbejdere kan indsende data, dette være skemaer, tekst og eller fotos, er dette en absolut god mulighed. Muligheden kan selvfølgelig oprettes under en intranetløsning, så kun specifikke brugere har adgang til denne mulighed. Det kan være dokumentation, kvalitetssikring og eller andet efter behov. Oplysningerne lagres i databasen, men kan også sendes direkte pr. mail til en eller flere mailkontoer.\nIndsendelse af data er en unik mulighed for mindre virksomheder til timeregistering kvalitetssikring og lignende\nHar du behov for et bookingsystem? Vi har flere systemer til netop booking. Disse kan integreres med automatisk registrering og afsendelse af beskæftigelser. Brugeren undersøger ledige datoer og tidspunkter, og booker herefter en aftale eller en ydelse o.a.\nAftalen bookes herefter i bookingkalenderen. Der sendes bekræftelses mail til de respektive. Løsningen kan selvfølgelig integreres med betaling.\nVi opsætter en komplet betalingsløsning med betalingskort og mobilepay\nHar du behov for kundeundersøgelser, og evt. i den forbindelse feddback fra kunder – brugere, er denne løsning en oplagt mulighed. Du bestemmer selv helt i detaljer hvilke spørgsmål og evt. andet du ønsker at foreligge. Undersøgelsen kan suppleres med en afstemning, der kan visualisere kundens indtryk. En unik mulighed for at forbedre kundepleje.\nAlt kan i princippet forbindes med en betalingsløsning. Evt. kan brugere skifte rolle på dit websted, ved at betale for det, og får mere adgang og eller muligheder. Der kan også betales for ydelser, enkeltbetalinger eller abonnements betalinger, alt efter ønske og behov. Vi opsætter selvfølgelig betalingsgateway m.m. tilpasset kortbetaling og MobilePay. Vi udvikler også specielle betalingsløsninger. Kontakt os blot for et uforbindende tilbud.\nNyhedsbreve kan være god markedsføring for en virksomhed. Forbrugeren tilmelder sig nyhedsbrev, og virksomheden kan udsende disse til alle registrerede efter behov. Har du brug for nyhedsbreve bliver udsendt, så kontakt os for et tilbud på denne løsning.\nMåske har du behov for at indsamle mailinglister fra dine brugere, og få dem lagret i en tilgængelig database udover mysql databasen. Dette således disse er nemme tilgængelige til det formål du har tiltænkt disse. Vi opretter denne indsamling således disse nemt kan tilgås, enten manuel eller gennem andre integrationer.\nVi kan lave integrationer med de fleste af vore systemer, således de integreres med de programmer du bruger i dagligdage. Eksempelvis Excel eller andre såsom Google Sheet m.fl. Et eksempel kunne være, at man ønsker en kundeundersøgelse, formateres til Excel ark, og eller få den vist som grafer og statistikker. Evt. kunne man også ønske, at indrapporteringer konverteres til Excel.\nArbejder man i dagligdagen med at skulle indrapportere diverse, tidsforbrug, materialeforbrug samt kørsel m.m. kan vi lave enkle og eller avancerede rapporteringsskemaer. Dette alt efter ønske og behov. Muligheden kan selvfølgelig oprettes under en intranetløsning, så kun specifikke brugere har adgang til denne mulighed. Oplysningerne lagres i databasen, men kan også sendes direkte pr. mail til en eller flere mailkontoer.


Khrua Thai, Seaview - Restaurantanmeldelser - TripAdvisor\nAlle hoteller i Seaview Tilbud på hoteller i Seaview Efter hotelklasse\n5-stjernede hoteller i Seaview\n4-stjernede hoteller i Seaview\n3-stjernede hoteller i Seaview\nPopulære kategorier for Seaview\nAlle restauranter i Seaview Populære køkkener i Seaview\nBritisk restauranter i Seaview\nBedste Hummer i Seaview\nEuropa Storbritannien (UK) England Isle of Wight Seaview Restauranter i Seaview Khrua Thai\nMain Street, Seaview, England+ Tilføj telefonnummer+ Tilføj website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 3,5 10 anmeldelserFremragende30 %Rigtig god20 %Gennemsnitlig40 %Dårlig10 %Frygtelig0 %29. august 2014“Okay”3. juni 2013“Weird (no so) Thai restaurant.”Restaurantens åbningstider + Tilføj åbningstiderKØKKENER Asiatisk, Thai VURDERINGER ServiceMadGod prisStemningPLACERING Main Street, Seaview, EnglandAlle oplysninger Forbedr denne registreringEr denne restaurant god til store grupper?Ja Nej Ved ikke Er denne restaurant god til frokost?Ja Nej Ved ikke Er denne restaurant god til middag?Ja Nej Ved ikke Er dette en kinesisk restaurant? Ja Nej Ved ikke Er dette et fastfood-sted?Ja Nej Ved ikke Har denne restaurant tjenere?Ja Nej Ved ikke Er denne restaurant egnet for børn?Ja Nej Ved ikke Tager denne restaurant imod reservationer?Ja Nej Ved ikke Har denne restaurant borde med siddepladser?Ja Nej Ved ikke Er denne restaurant god til brunch?Ja Nej Ved ikke Tak for din hjælp! Del en anden oplevelse, inden du smutter. Flere restauranter i Seaview Medlemsvurdering Fremragende3Rigtig god2Gennemsnitlig4Dårlig1Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (4)Engelsk (10)Sprog Dansk (4)Engelsk (10)\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejBristolSmithyBristol1911Anmeldt 29 august 2014 OkayMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenH654Gosport, Storbritannien1826Anmeldt 17 juni 2013 Is this Thai?Google Oversæt Mere1 Tak, DenH654 Davefromdownunder13466Anmeldt 9 juni 2013 Thai? More like ChineseGoogle Oversæt MereTak, Davefromdownunder Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejsuperjas9981london5658Anmeldt 4 juni 2013 Underlig (ikke så) Thai restaurant.MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nch3l5eaSwansea, Storbritannien1Anmeldt 5 maj 2013 Out of a jar!Google Oversæt MereTak, ch3l5ea Simon BRyde5132Anmeldt 12 april 2013 Good butGoogle Oversæt MereTak, Simon B Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNej847ianAberdeen, Storbritannien31Anmeldt 15 august 2012 Et must at prøveMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nGandLFSouth Coast of England51Anmeldt 13 august 2012 Fantastic food, great value, we'll be back!Google Oversæt MereTak, GandLF Leveret af
Microsoft® TranslatorDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejDownsviewduoPlymouth, Storbritannien53Anmeldt 5 november 2010 Fantastisk mad, dejlige tjeneste, generøse portioner og ingen MSG!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nannesoseaview_IOWIsle of Wight, Storbritannien6636Anmeldt 9 oktober 2010 excellent food and service, poor atmosphereGoogle Oversæt Mere1 Tak, annesoseaview_IOW Opdaterer listen... Forbedr denne registrering\nMain Street, Seaview, England Placering:


Grønnere hospital - NordsøPosten.dk\nRegionshospital Nordjyllands affald skal i højere grad sorteres og genbruges. Lige nu afprøves ny sorteringsløsning på udvalgte afsnit og i 2022 skal hele hospitalet med.\nPlast i en spand, pap i en anden, glas i en tredje. Du kender det hjemmefra. Affald skal sorteres i forskellige fraktioner, så det kan genanvendes. Du kender sikkert også udfordringerne: Tilstrækkelig plads til forskellige flere spande. Risiko for overfyldte spande, hvis de ikke tømmes hyppigt nok. Tvivlsspørgsmål om hvilken type affald, man egentlig står med i hånden.\nNøjagtigt de udfordringer står Regionshospital Nordjylland med. Det stopper dog ikke Afdelingen for Service og Teknik samt ildsjæle på de kliniske afdelinger. De har kastet sig over opgaven med at udarbejde nye sorteringsløsninger, der kan fungere et sted, hvor eks. meget er emballeret ekstremt omhyggeligt eller ligefrem er engangsudstyr af hygiejnehensyn, og hvor madrester fra afdelingerne for eksempel heller ikke må komme retur til køkkenets biokværn af hensyn til fødevaresikkerhed.\n– Det er en spændende og vigtig opgave, men også en meget stor opgave. Der er mange ting, der spiller ind, når vi skal finde de rette løsninger. I lang tid var det også en udfordring at finde aftagere, men der mærker vi tydeligt, at de er mere gearet til det i dag, siger serviceleder Henrik David.\n– Det allervigtigste er, at det skal være nemt for os at skille sig rigtigt af med affald i en travl hverdag. Kræver det mange ekstra skridt eller besværlige arbejdsgange, så dur det ikke. Derfor tror jeg også, at for at få det her til at lykkes, så skal løsningerne udvikles og tilpasses sammen med dem, der skal bruge det i hverdagen. Det dur ikke med en løsning, der bliver trukket ned ovenfra, siger hun.


Bag om “Farvel, mit Syrien” – reportageturen til Tyrkiet Danimarka'nın Aylık Haber Gazetesi Kuzey\nStudievært på DR2 og forfatter til bogen ”Farvel, mit Syrien – fortællinger om krig og flugt”\nJeg ringede til Mehmet, en lokal tyrkisk journalist, som noget af det første, da jeg ankom til Gaziantep. Vi havde talt sammen over telefonen et par gange i ugen før min ankomst, for jeg ville være sikker på, at han havde en aftale med en menneskesmugler på plads. Jeg havde ikke lang tid i byen, før jeg skulle videre på rejsen, så jeg ville ikke spilde tiden med at lede efter de rigtige mennesker. Det ville være bedre, hvis aftalerne allerede var på plads. I min tid som mellemøstkorrespondent for Jyllands-Posten havde jeg god erfaring med at arbejde i Tyrkiet og Mellemøsten, og jeg vidste, at aftaler i denne kategori kunne brydes så let, som de blev indgået.\nMehmet fortalte, at vi den efterfølgende dag havde en aftale med en syrer, der arbejdede med at smugle mennesker over grænsen mellem Syrien og Tyrkiet. Han ville gerne fortælle sin historie, og den næste dag mødte jeg Abu Muhammed fra den syriske by Aleppo. Han er en af personerne i min bog ”Farvel, mit Syrien”, og han var flankeret af sin bror og sin nevø, da han trådte ind på cafeen, hvor vi skulle mødes. Vi satte os ned, og Abu Muhammed begyndte at fortælle. Han fortalte om, hvordan han selv var blevet tvunget til at flygte fra krigen i Syrien, havde arbejdet som menneskesmugler i en periode, da han boede tæt på grænsen på den syriske side, men området var blevet for farligt, og nu boede han i Gaziantep med sin kone og sine børn. Indimellem smuglede han stadig, men det var alligevel svært at få pengene til at slå til; han nævnte det flere gange. Jeg vidste godt, at det var et forsøg på at få penge for interviewet, men jeg havde allerede forud for vores møde sagt, at jeg ikke betalte for interviews. Jeg kunne betale for hans transport til cafeen, men ellers kunne jeg ikke betale noget. Abu Muhammed accepterede, og vi endte med at tale sammen i flere timer.\nFå dage efter skulle jeg videre til Mersin. Ligesom Jad, en syrisk flygtning fra Damaskus og en af hovedpersonerne i bogen, tog jeg bussen fra Gaziantep til Mersin. En del af bogen var netop at rejse samme vej som mine hovedpersoner og beskrive deres rejser, og da jeg sad der i bussen, kunne jeg ikke lade være med at tænke over, hvilke tanker Jad havde haft, da han sad der. Han var lige kommet ud af Syrien ved hjælp af en menneskesmugler, han havde forladt sin familie, og så sad han i bussen på vej mod Mersin, hvor han skulle finde en ny menneskesmugler, som kunne hjælpe ham over Middelhavet. Jad sad nu i Danmark, mens jeg sad der i bussen, fulgte hans fodspor og forsøgte at gøre hans flugt så levende som muligt i bogen.\nDen lille havn i udkanten af Mersin var næsten tom, da jeg ankom. Kun få mennesker bevægede sig roligt på kajen, og på et af skibene sad Kerem og Onan og røg cigaretter. Jeg gik hen mod skibet sammen med mine to ”nye bedste venner”; en lokal journalist og en oversætter. Fra mine tidligere rejser som journalist i Tyrkiet var jeg godt klar over, at det ville være umuligt at tale med folk uden en oversætter. Jeg husker stadig, da jeg kom til Tyrkiet første gang som korrespondent for Jyllands-Posten. Jeg skulle dække parlamentsvalget i 2007 og var taget rundt i landet, blandt andet til Ankara, hvor jeg blev overrasket over, at så få tyrkere talte engelsk. Men denne gang var jeg forberedt – troede jeg. Jeg havde i god tid før min ankomst fået aftalerne på plads, for jeg havde kun få dage i Mersin. Men den oversætter, jeg havde en aftale med, sprang fra, og jeg stod nu uden oversætter og uden fixer, som er betegnelsen for den lokale hjælper, som journalister ofte benytter sig af, når de rejser rundt, og som kan lave aftaler for dem. Heldigvis er jeg beriget af bekendtskaber med rare og hjælpsomme tyrkere, som i løbet af ganske kort tid fik hjulpet mig med at få kontakt til nogle andre, og det var sammen med de to mænd, at jeg nærmede mig skibet. Vi vidste godt, at det kunne være, at de ikke ville tale – de var trods alt menneskesmuglere – men efter at jeg lovede dem, at de kunne optræde anonymt i bogen, ville de gerne fortælle. Vi sad i lang tid på dækket og talte om deres forretning, mens både Kerem og Onan kæderøg. Der var ingen tvivl om, at Kerem og Onan ikke var en del af det hardcore smuglernetværk. Dertil var de alt for åbne om deres forretning. De var blot to tyrkere, der tjente penge på at sejle flygtninge – for det meste syrere – ud til større skibe, der skulle transportere dem til Europa. Da Jad havde taget turen fra Mersin, sejlede de fleste skibe til Italien, men ruterne ændrede sig senere, så de fleste nu sejlede fra de tyrkiske havnebyer til Grækenland. Kerem og Onan var lige det, jeg søgte. Ligesom Abu Muhammed gjorde de noget, som nok er ulovligt, men som egentlig er meget menneskeligt; de udnyttede krigen og muligheden for at tjene penge til dem selv og deres familier. Alle var nederst i fødekæden, ingen af dem var de store bagmænd, og mens de to tyrkiske brødre brugte pengene til at betale af på lånet på båden, gjorde Abu Muhammed det for at forsørge sin familie. De illustrerede alle en af konsekvenserne af den syriske borgerkrig, og det var afgørende for bogen, at jeg fik dem med. Og ved hjælp af en lille portion held og gode hjælpere kunne jeg med tilfredshed sige, at turen til Tyrkiet havde været en succes, for historien om den syriske borgerkrig er også historien om menneskeskæbner. Både dem, der mister. Og dem, der udnytter dem, der mister.\naleppo Jyllands-Posten Middelhavet SANNE GRAM FADEL Syrien Tyrkiet